
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.   244/2014
 ΘΕΜΑ: Έγκριση ή μη: α. του 3ου ΑΠΕ (μειωτικού) του έργου: «Κατασκευή Τεχνικού στο Τ.Δ Λεβεντοχωρίου» με ΑΜ 69/09 και β. της παράτασης προθεσμίας του έργου.
    Στον Πύργο, σήμερα στις 07 του μηνός Ιουλίου, του έτους 2014, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 29466/3-7-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος,  12.  Ανδρικόπουλος  Ανδρέας (προσήλθε στο 1ο θέμα της Η.Δ), 13. Ανδρικόπουλος Φώτιος, 14. Μποσμής Κων/νος, 15. Αντωνέλος Δημήτριος (προσήλθε στο 1ο θέμα της Η.Δ), 16. Ρωμαίος Στέφανος, 17 Ανδριόλας Γεώργιος, 18. Σεϊντής Βασίλειος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 24. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 25. Μικελόπουλος Γεώργιος (ανεξάρτητος δημοτικός σύμβουλος).

ΑΠΟΝΤΕΣ: 1. Παναγόπουλος Ιωάννης, 2. Δημόπουλος Φώτιος, 3. Κουρμπανάς Γεώργιος, 4. Λιατσής Δημήτριος, 5. Γεράνιος Κων/νος, 6. Μπελόκας Διονύσιος (ανεξάρτητος δημοτικός σύμβουλος), 7. Διαμαντόπουλος Κων/νος (ανεξάρτητος Δημοτικός Σύμβουλος), οι οποίοι δεν προσήλθαν αν και νόμιμα κλήθηκαν και 

8. Δημουλιάς Λεωνίδας (έχει τεθεί σε αργία)

Επίσης  για το συγκεκριμένο θέμα με την αριθ. πρωτ. 29466/3-7-2014 έγγραφη πρόσκληση του Προέδρου του Δ.Σ, προσκλήθηκε στη συνεδρίαση και ο Πρόεδρος της Τ.Κ Λεβεντοχωρίου κ. Τζαβάρας Ανδρέας, ο οποίος και προσήλθε.

    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                        
--------------------------------------------                                                                
Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».

Τίθεται υπόψη του Σώματος,  το 11ο θέμα της Η.Δ σχετικά με την έγκριση ή μη: α. του 3ου ΑΠΕ (μειωτικού) του έργου: «Κατασκευή Τεχνικού στο Τ.Δ Λεβεντοχωρίου» με ΑΜ 69/09 και β. της παράτασης προθεσμίας του έργου. Η Δ/νση Τεχνικών Υπηρεσιών και Περιβάλλοντος κατέθεσε το αριθ. 27191/14 έγγραφο στο οποίο αναφέρει: [...Σας διαβιβάζουμε αντίγραφο του 3ου ΑΠΕ του ως άνω έργου και παρακαλούμε για τη λήψη απόφασης έγκρισής του.
Ο παρών ΑΠΕ είναι μειωτικός στο 95% των εργασιών του προηγούμενου ΑΠΕ. Η μείωση γίνεται λόγω έλλειψης πίστωσης για την ολοκλήρωση του έργου. 
Η έγκριση του ΑΠΕ θεωρείται επείγουσα δεδομένου ότι πρέπει να αποφασισθεί αν:

· Είτε θα ληφθεί απόφαση έγκρισης του μειωτικού ΑΠΕ όπως προτείνει η υπηρεσία
· Είτε (στην περίπτωση μη έγκρισης του ΑΠΕ) στην χορήγηση εντολής πλέον από την υπηρεσία για την εκτέλεση των υπολειπόμενων ασφαλτικών εργασιών οι οποίες πρέπει να εκτελεσθούν πριν το Σεπτέμβριο και την έναρξη των βροχοπτώσεων.

Επίσης η Δ/νση Τεχνικών Υπηρεσιών και Περιβάλλοντος με το αριθ. 19099/19-6-14 έγγραφό της διαβιβάζει την από 29-4-14 αίτηση του αναδόχου του έργου «Λίγας Ηρ. – Σοφιανόπουλος Σ. ΟΕ» σχετικά με την παράταση προθεσμίας αυτού. Η υπηρεσία προτείνει: ... την παράταση προθεσμίας του έργου κατά 20 ημέρες από την συνδυασμένη απόφαση έγκρισης ή μη του 3ου μειωτικού ΑΠΕ όπως προτείνει η υπηρεσία].

Εν συνεχεία ο Πρόεδρος παραχώρησε το λόγο:

· στον Αντιδήμαρχο Τ.Υ και Περιβάλλοντος κ. Β. Παναγόπουλο, ο οποίος ανέφερε:
«...Πρόκειται για ένα έργο που εκτελούμε στο Λεβεντοχώρι. Έχει μείνει ένα μικρό υπόλοιπο γύρω στις 4.500 ευρώ που αφορά ένα κομμάτι ασφαλτόστρωσης στην είσοδο της πόλης ώστε να ολοκληρωθεί το έργο. Το έργο αυτό είναι σε δύο τμήματα. Το ένα κομμάτι είναι το λιθόστρωτο μέσα στο χωριό και το άλλο κομμάτι είναι μια γεωμετρική παρέμβαση που γίνεται στην είσοδο του χωριού που στρίβουμε για το Κορακοχώρι. Έχει  γίνει μια γεωμετρική παρέμβαση,  έχουν μπει κάποια φωτιστικά, έχουν πέσει κάποια μπετά και χρειάζεται να πέσει ένα ταπιτίδιο, προϋπολογισμού γύρω στις 4.500 ευρώ. Αίτημα του προέδρου της Τ.Κ  είναι το έργο να ολοκληρωθεί. 

Έχει συνταχθεί μειωτικός πίνακα προκειμένου να σταματήσει το έργο σε αυτή τη φάση, με τον ισχυρισμό ότι δεν υπάρχει πίστωση. Η πίστωση βέβαια στον κωδικό μπορεί να μην υπάρχει, ζητάμε αναμόρφωση διότι στα 4.500€ περίπου. Άποψή μου είναι όπως και η απαίτηση του προέδρου, να το ολοκληρώσουμε το έργο. 
Άρα ζητάμε να μη γίνει δεκτός ο μειωτικός πίνακας και να δώσουμε παράταση στον εργολάβο μέχρι τέλη Σεπτέμβρη να ολοκληρώσει την εργολαβία...»

· Στον Πρόεδρο της Τ.Κ Λεβεντοχωρίου κ. Ανδρέα Τζαβάρα, ο οποίος μεταξύ άλλων ανέφερε: 
[….Η ασφαλτόστρωση πρέπει να γίνει άμεσα, το δυνατόν σε 15 ημέρες, προκειμένου να μη δημιουργηθούν προβλήματα στην κίνηση των οχημάτων, διότι διανύουμε την καλοκαιρινή περίοδο 
με αυξημένη επισκεψιμότητα προς την  παραλία της Τ.Κ. Το θέμα είναι 4.500 ευρώ. Μπορούν να εξευρεθούν] 
· Στον δημοτικό σύμβουλο κ. Γ.  Ανδριόλα, ο οποίος πρότεινε την παράταση προθεσμίας του έργου μέχρι 20 Αυγούστου 2014.
Κατόπιν των ανωτέρω ο Πρόεδρος κάλεσε τους δημοτικούς συμβούλους και τον Πρόεδρο της Τ.Κ Λεβεντοχωρίου ν’ αποφασίσουν α. σχετικά με την έγκριση ή μη του αναφερόμενου ΑΠΕ και β. την παράταση προθεσμίας αυτού με βάση τις ανωτέρω προτάσεις».

Το Δημοτικό Συμβούλιο Πύργου

λαμβάνοντας υπόψη:

· Τις διατάξεις του άρθρου 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,

· Τις διατάξεις του άρθρου 36 παρ. 8 του Π.Δ 609/85

· Το αριθ. 27191/14 έγγραφο της Δ/νσης  Τεχνικών Υπηρεσιών και Περιβάλλοντος με θέμα: «Αποστολή 3ου ΑΠΕ»

· Την αριθ.19099/29-4-14 αίτηση του αναδόχου του ως άνω έργου «Λίγας Ηρ. – Σοφιανόπουλος Σ. ΟΕ» με την οποία ζητείται η παράταση προθεσμίας του

· το αριθ. 19099/19-6-14 έγγραφο της Δ/νσης  Τεχνικών Υπηρεσιών και Περιβάλλοντος με θέμα: «Παράταση Προθεσμίας του έργου «Κατασκευή στο Τ.Δ Λεβεντοχωρίου» 

· Τις ανωτέρω αναγραφόμενες προτάσεις του Αντιδημάρχου, του Προέδρου της Τ.Κ και του δημοτικού συμβούλου κ. Γ. Ανδριόλα και μετά από διαλογική συζήτηση

ομόφωνα α π ο φ α σ ί ζ ε ι

Α. Δεν εγκρίνει τον 3ο ΑΠΕ (μειωτικό) του έργου: «Κατασκευή Τεχνικού στο Τ.Δ Λεβεντοχωρίου» με ΑΜ 69/09. 

- Η Δ/νση Τεχνικών Υπηρεσιών και Περιβάλλοντος, θα χορηγήσει εντολή στον ανάδοχο για την εκτέλεση των υπολειπόμενων ασφαλτικών εργασιών οι οποίες πρέπει να εκτελεσθούν πριν το Σεπτέμβριο και την έναρξη των βροχοπτώσεων.
- Η Δ/νση Οικονομικών Υπηρεσιών του δήμου θα προβεί σε αναμόρφωση του προϋπολογισμού τρέχοντος έτους για την ενίσχυση του Κ.Α  του έργου με το ποσό των 4.438,93€, η οποία θα εγκριθεί με επόμενη απόφαση του Δημοτικού Συμβουλίου.
Β. Εγκρίνει την παράταση προθεσμίας του έργου μέχρι τις 20 Αυγούστου 2014.
-   Ομόφωνα ενέκρινε και ο Πρόεδρος της Τ.Κ Λεβεντοχωρίου.

- Οι Δημοτικοί Σύμβουλοι κ.κ. Ι. Αργυρόπουλος του Γεωργίου, Α. Ανδρικόπουλος, Δ. Αντωνέλος, Γ. Μικελόπουλος και Ι. Σεφερλής – Επικεφαλής της παράταξης «Ανταρσία στο Δήμο Πύργου», είχαν αποχωρήσει από τη συνεδρίαση πριν ο Πρόεδρος θέσει το θέμα προς συζήτηση και έγκριση. 
Η παρούσα απόφαση έλαβε αύξοντα αριθμό 244/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

Ο ΠΡΟΕΔΡΟΣ                               ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 17  – 7  - 2014

Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

